section_heading: Povijest korištenja
paragraph_text: 6. kolovoza 1936. šest He 51 su bili poslani u Španjolsku da se bore u Španjolskom građanskom ratu. Dostava novih zrakoplova se nastavlja dok nisu formirane 3 eskadrile po 12 zrakoplova. Iz ovih eskadrila je formirana Kondor Legija u studenom. Vrijeme zračne dominacije He 51 kao lovca je bilo kratko, i u trenutku kad se pojavio novi Polikarpov I-16, He 51 je potpuno izgubio svoju funkciju kao lovac. He 51 se povlači iz službe kao lovac te se nadalje koristi za gađanje ciljeva na tlu te naposljetku kao pilotski trener. Nakon rata preostalih je 46 zrakoplova spojeno s 15 novih i zajedno su služili kao zrakoplovi za vježbe u Španjolskoj do 1952. Iskustva u Španjolskoj naposljetku su dokazala da je vrijeme dvokrilaca prošlo. Na početku Drugog svjetskog rata Luftwaffe se nije služio He 51 u aktivnoj borbi, nego samo kao zrakoplovom za vježbanje pilota.